-114-

**Zápisnica**

**z 13. pracovného zasadnutia Obecného zastupiteľstva**

**v Kráľovej nad Váhom**

**dňa 11. novembra 2020**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó  Ing. Edita Hambalková  Ján Pozsonyi |
|  | Ing. Kristína Pozsonyiová |
|  | Ing. Eliška Vargová |
|  | Mário Vincze |
|  |  |
| **Referentky OcÚ :** | Bc. Erika Šmátralová |
|  | Alžbeta Vadkertiová |
|  |  |
| **Hlavný kontrolór:** | Štefan Bencze |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli pozvaní na zasadnutie pozvánkami zo dňa 09.11.2020. Ospravedlnene chýbali poslanci OZ: Mgr. Katalin Csizmadia a Ondrej Kožuch.

Priebeh rokovania je nahrávaný a napálený na DVD, čo tvorí prílohu zápisnice.

Na zasadnutí OZ boli prítomní 6 poslanci OZ, obecné zastupiteľstvo bolo uznášania schopné.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ján Pozsonyi

Mário Vincze

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 150a/2018-2022/OZ**

*Prezentácia: 6 poslancov OZ*

*Za schválenie overovateľov zápisnice hlasovali 4 poslanci OZ: Ing. Ladislav Adamkó, Ing. Edita Hambalková, Ing. Kristína Pozsonyiová, Ing. Eliška Vargová,*

*Zdržali sa 2 poslanci OZ: Ján Pozsonyi, Mário Vincze*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 150b/2018-2022/OZ**

*Prezentácia: 6 poslancov OZ*

*Za schválenie zapisovateľa zápisnice hlasovalo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

**2. Návrh na schválenie programu zasadnutia obecného zastupiteľstva**

-115-

V pozvánke uvedený program predniesol starosta obce:

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Návrh rozpočtu na rok 2021 s výhľadom na roky 2022 a 2023, Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2021 – 2023
5. Návrh VZN o miestnom poplatku za KO a DSO na území Obce Kráľová nad Váhom
6. Vysporiadanie vlastníckych práv – Poľovnícke združenie Priehrada Kráľová nad Váhom 267
7. Schválenie spôsobu prevodu majetku obci – zámenou – Ferdinand Morovics
8. Správy o výchovno-vzdelávacej činnosti, .... – školské zariadenia obce
9. Informácia o výsledku kontroly – opatrovateľská služba – NKÚ
10. Záver

Starosta obce sa opýtal, či má niekto ešte návrh na doplnenie programu

Nakoľko poslanci OZ nemali návrhy na doplnenie programu prijali:

**Uznesenie číslo: 151/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva**

*Prezentácia: 6 poslancov OZ*

*Za schválenie programu zasadnutia OZ hlasovalo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** vypracoval správu s číslom 10/2020 – Kontrola plnenia uznesení z 11. a 12. zasadnutia Obecného zastupiteľstva v Kráľovej nad Váhom konaného dňa 9. septembra a 28. októbra 2020. Správa bola doručená aj poslancom OZ. Kontrolór obce v krátkosti zhrnul obsah správy po jednotlivých bodoch.

V rámci prerokovania správy **starosta obce, RNDr. Ferenc Bergendi** informoval prítomných o problémoch, ktoré sa vyskytli pri majetkoprávnom vysporiadaní pozemkov pod miestnou komunikáciou v ulici tzv. „Tészta“.

Rozprava medzi prítomnými ohľadom rekonštrukcie komunikácie v ulici tzv. Tészta, vysporiadania pozemkov pod komunikáciou, pokračovanie a výstavby novej časti cesty. Do rozpravy sa zapojila **poslankyňa OZ Edita Hambalková**, ktorá informovala prítomných o problematike vysporiadania pozemkov medzi jej mamou, p. Borbélyovou a obcou. **Mário Vincze, poslanec OZ** sa informoval ohľadom parametrov rekonštruovanej cesty. (viď. záznam na DVD)

Po prerokovaní správy a rozprave poslanci OZ prijali:

**Uznesenie číslo: 152/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**správu s číslom 10/2020 – Kontrola plnenia uznesení z 11. a 12. zasadnutia Obecného zastupiteľstva v Kráľovej nad Váhom konaného dňa 9. septembra a 28. októbra 2020.**

*Prezentácia: 6 poslancov OZ*

*Správu brali na vedomie 6 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

-116-

1. **Návrh rozpočtu na rok 2021 s výhľadom na roky 2022 a 2023, Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2021 – 2023**

Návrh rozpočtu bol zverejnený na webstránke obce, doručený poslancom OZ a prerokovaný finančnou komisiou.

**Ing. Eliška Vargová, poslankyňa OZ, predsedníčka finančnej komisie** – informovala prítomných o zisteniach a odporúčaniach komisie ohľadom rozpočtu predloženého obce:

* komisia dostala informáciu, že návrh spracovala obec bez súčinnosti s účtovníkom a komisiami OZ, čo je na škodu. Pred spracovaním návrhu rozpočtu a jeho zverejnením, komisia už aj v minulosti odporúčala, aby sa návrh spracoval podľa požiadaviek správcov a taktiež návrhov jednotlivých odborných komisií,
* štruktúra rozpočtu sa mala prepracovať podľa odporúčaní účtovnej spoločnosti, aby sa už v rozpočte nastavili jasne položky, ich analytiká a zdroje, najmä sa to týka personálnych výdavkov
* výdavky na základné školy prevyšujú príjmy a obec školstvo dotuje. Komisia odporúča docieliť vyrovnanosť medzi príjmami a výdavkami na základné školy – menšie dotovanie z rozpočtu obce
* komisia diskutovala o navrhnutom zvýšení poplatku za komunálny odpad. Otázkou bolo výpočet, na základe ktorého obec dospela k sume 30,00 EUR na osobu a rok. Komisia odporúča predložiť daný výpočet na rokovanie OZ (pozn.: bolo predložené)
* v zmysle kontrolných zistení NKÚ obec prijala opatrenie, že v roku 2021 realizuje supervíziu a náklady na výdavky na supervíziu nie sú zapracované do návrhu rozpočtu
* pri porovnaní plánovanej výšky za nájom z bytov a výdavkov plánovaných na byty a splátky úverov vzniká pozitívny rozdiel, avšak hospodárenie by malo byť vyrovnané
* komisia konštatovala, že v návrhu rozpočtu nie sú výdavky na nákup nehnuteľnosti ponúkanej v roku 2020 obci na odkúpenie pre účely múzea (pozn.: rodinný dom p. Ľ. Pappa)
* rozpočet nepočíta so zámerom zberného dvora. Nakoľko projekt v rámci OPKŽP nebol schválený, je nutné zistiť z akého dôvodu a či je možné prepracovaný projekt znovu predložiť, alebo nie. Predsedníčka predniesla návrh Agáty Pozsonyiovej, členky komisie, ktorá načrtla možnú spoluprácu pri zriadení zberného dvora s FCC. Komisia odporúča, aby sa v tejto veci konalo stretnutie starostu obce, zástupcu firmy FCC a jej subdodávateľa služieb.
* predsedníčka komisie navrhla, že nakoľko obec prijatím návratnej pomoci zlepší hospodárenie v roku 2020 realizovať osvetlenie priechodov pre chodcov a plánované výdavky z návrhu rozpočtu na rok 2021 na osvetlenie priechodov vypustiť a o tieto fin. prostriedky znížiť príjmy z poplatkov za komunálne odpady, aby nemusel byť nárast poplatku skokovo na 30,00 EUR, ale len na 25,00 EUR
* obec by nemala použiť rezervný fond v tak veľkom rozsahu, ako je uvedené v príjmovej časti rozpočtu, musí si nechať na nečakané výdavky
* v textovej časti výdavkoch v položke 0133 Matrika sa uvádza, že v mzdových nákladoch je zaradená jedna osoba, avšak v skutočnosti to je len podiel úväzku, mali by sa uvádzať fakty: obec z výdavkov na matriku nefinancuje jednu osobu, ale iba 0,2 úväzok
* v návrhu kapitálového rozpočtu je uvedených päťtisíc eur na vývarovňu pre dôchodcov popri tom tento výdavok bol plánovaný aj v roku 2020, ale nevyčerpal sa, komisia nemá vedomosti prečo a či v ďalšom roku sa aspoň štúdia zrealizuje

Po zisteniach/odporúčaniach bola rozprava ohľadom rozpočtu. V rámci rozpravy starosta obce vysvetlil dôvody zvýšenia poplatku za odvoz komunálneho odpadu. Poslanci OZ navrhli: aby dvor obecného úradu bol otvorený aj cez víkend, nakoľko pracujúci občania sa sťažujú, že nemôžu cez týždeň do dvora doniesť separovaný odpad (kovy, elektroniku, sklo, papier), hlásiť obecným rozhlasom termíny zberu plastov, aby občania mohli vyložiť vrecia. Občanom sa určite nebude páčiť zvýšenie poplatkov, popritom kvalita služieb sa nezvyšuje. (viď. záznam na DVD).

-117-

**Ing. Kristína Pozsonyiová, poslankyňa OZ** – navrhla od roku 2021 zrušiť odmenu starostu obce.

Prebehlo hlasovanie:

Počet prítomných poslancov OZ: 6

Za zrušenie odmeny hlasovali 3 poslankyne OZ: Ing. Edita Hambalková, Ing. Kristína Pozsonyiová, Ing. Eliška Vargová

Zdržali sa 3 poslanci OZ: Ing. Ladislav Adamkó, Ján Pozsonyi, Mário Vincze

**Štefan Bencze, hlavný kontrolór** – vypracoval Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2021 – 2023, ktorý bol doručený aj poslancom OZ. V krátkosti informoval prítomných o obsahu podľa jednotlivých bodoch. Na záver odporúčal rozpočet na rok 2021 schváliť a rozpočet na roky 2022 a 2023 brať na vedomie.

Po informáciách prítomní pokračovali v rozprave ohľadom rozpočtu; rekonštrukcii vykurovacieho systému v kultúrnom dome; výmene okien a riešenia vykurovacieho systému v budove štadióna; umiestnenia informačnej tabule pri cyklotrase; o znížení dotácie na kultúru a šport na rok 2021; vybudovania detského ihriska v „Péro“ a ohľadom prevádzky herne a výnosov z hazardných hier (viď. záznam na DVD)

Po prerokovaní a rozprave poslanci OZ prijali:

**Uznesenie číslo 153/2018-2022/OZ**

1. **p r e r o k o v a l o**

návrh rozpočtu Obce Kráľová nad Váhom na rok 2021 s výhľadom na roky 2022 a 2023

1. **s c h v á l i o**

rozpočet Obce Kráľová nad Váhom na rok 2021 nasledovne:

|  |  |
| --- | --- |
| Bežné príjmy: | 1 036 356,00 EUR |
| Bežné výdavky | 980 817,00 EUE |
| Rozdiel: | 55 539,00 EUR |
|  |  |
| Kapitálové príjmy: | 1 500,00 EUR |
| Kapitálové výdavky: | 123 000,00 EUR |
| Rozdiel: | -121 500,00 EUR |
|  |  |
| Bežné a kapitálové príjmy: | 1 037 856,00 EUR |
| Bežné a kapitálové výdavky: | 1 103 817,00 EUR |
| Rozdiel: | -65 961,00 EUR |
|  |  |
| Príjmové finančné operácie: | 114 961,00 EUR |
| Výdavkové finančné operácie: | 49 000,00 EUR |
| Rozdiel: | 65 961,00 EUR |
|  |  |
| Rozpočet na rok 2021 celkom: |  |
| Príjmy celkom : | 1 152 817,00 EUR |
| Výdavky celkom: | 1 152 817,00 EUR |
| Rozdiel : | 0,00 EUR |

1. **b r a l o  n a  v e d o m i e**
   1. výhľadový rozpočet na roky 2022 a 2023
   2. Odborné stanovisko hlavného kontrolóra k návrhu viacročného rozpočtu Obce Kráľová nad Váhom na roky 2021 – 2023

-118-

*Prezentácia: 6 poslancov OZ*

*Za schválenie uznesenia hlasovalo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Návrh VZN o miestnom poplatku za KO a DSO na území Obce Kráľová nad Váhom**

Návrh VZN bol zverejnený na webstránke obce a doručený poslancom OZ. Na zasadnutí OZ bol predložený aj výpočet, na základe ktorého bol návrh spracovaný.

**RNDr. Ferenc Bergendi, starosta obce** – informoval prítomných o rokovaniach so zástupcom firmy FCC Slovensko a. s. (viď. záznam na DVD)

Po informáciách bola rozprava ohľadom odvozu komunálneho odpadu, zberu kuchynského odpadu, separovania a zberu separovaného odpadu, otvorenia dvoru obecného úradu počas víkendu (viď. záznam na DVD)

Po rozprave bola 10 minútová prestávka

Po prestávke **Ing. Eliška Vargová, poslankyňa OZ a predsedníčka finančnej komisie** informovala prítomných o zisteniach pri prerokovaní návrhu VZN na zasadnutí komisie. Uviedla, že ona osobne si uvedomuje, že došlo k zvýšeniu nákladov na uloženie na skládku ako aj samotnú službu zberu komunálneho odpadu po novom verejnom obstarávaní, avšak poplatok 30,00 EUR na osobu/rok je vysoký. Je to takmer na úrovni Šale, kde ale obyvatelia majú inú škálu služieb v oblasti odpadov (polopodzemné kontajnery s monitorovaním stavu naplnenia, pravidelne otvorený zberný dvor pre nadrozmerné odpady, nábytok, zber separátov od domov, a pod.) Poukázala aj na niektoré chyby, ktoré sú v návrhu, a ktoré uvádzala aj v zápisnici zo zasadnutia komisie a pred rokovaním OZ odovzdala na obecnom úrade. Predniesla aj poslanecký návrh na zníženie poplatku za KO a DSO z 30,00 EUR na 25,00 EUR na osobu/rok

Prebehlo hlasovanie za poslanecký návrh:

Počet prítomných poslancov OZ: 6

Za zníženie poplatku hlasovalo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze

**Uznesenie číslo 154/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**poplatok za komunálne odpady a drobné stavebné odpady: 25,00 EUR/osoba/rok**

Po hlasovaní a schválení výšky poplatku za KO a DSO **Štefan Bencze, kontrolór obce** – predniesol a zároveň písomne predložil svoje pripomienky k návrhu VZN, ktoré navrhol opraviť/doplniť

Po prerokovaní poslanci OZ prijali:

**Uznesenie číslo 155/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**Všeobecné záväzné nariadenie č. 1/2020 o miestnom poplatku za komunálne odpady a drobné stavebné odpady na území Obce Kráľová nad Váhom od roku 2021 so zapracovaním pripomienok**

*Prezentácia: 6 poslancov OZ*

*VZN schválilo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Vysporiadanie vlastníckych práv – Poľovnícke združenie Priehrada Kráľová nad Váhom 267**

Obecné zastupiteľstvo v Kráľovej nad Váhom na svojom zasadnutí dňa 29.05.2019 schválilo zámer obce nadobudnúť vlastnícke právo k pozemkom tvoriacich miestnu komunikáciu. GP boli oddelené novovytvorené parcely č. 393/19 záhrada, o výmere 18 m², odčlenená z parcely 393/4 záhrada, a parc. č. 393/20 zast. plochy o výmere 36 m² odčlenená z parcely č. 393/5 zast. plochy. Spolu o výmere 54 m² za cenu 12,00 EUR/m².

**Ing. Eliška Vargová, poslankyňa OZ a predsedníčka finančnej komisie** – uviedla, že finančná komisia nemá námietky voči vysporiadaniu pozemkov. Informovala sa, či kúpa pozemku pred budovou pomôže pri riešení autobusovej zástavky a zároveň prioritne upozorňovala, že sa vysporiadanie pozemkov spustilo kvôli veľkým nezrovnalostiam na ulici „Taliga“ a tam sa to zatiaľ nedotiahlo.

**RNDr. Ferenc Bergendi, starosta obce** – autobusová zástavka nebola téma na rokovaní so zástupcami poľovníckeho združenia; a s vysporiadaním pozemkov na ulici „Taliga“ sa obec zatiaľ nezaoberala kvôli vyskytnutým problémom pri vysporiadaní pozemkov v ulici „Tészta“

Po prerokovaní poslanci OZ prijali:

**Uznesenie číslo 156/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**kúpu novovytvorených pozemkov parcely registra „C“: parc. č. 393/19 záhrada o výmere 18 m², odčlenená z parc. č. 393/4 záhrada a parc. č. 393/20 zastavané plochy o výmere 36 m² odčlenené z parcely č. 393/5 zastavané plochy v k. ú. Kráľová nad Váhom, vedené na LV 850, výlučne vo vlastníctve: Poľovnícke združenie Priehrada Kráľová nad Váhom s. č. 267, odčlenené Geometrickým plánom č. 12-08/2019, vypracovaným Realitnou a geodetickou kanceláriou, Mierové námestie 4, 92400 Galanta, overené Okresným úradom, katastrálny odbor Šaľa, pod číslom G1-444/2019, dňa 09.09.2019. Spolu 54 m² za cenu 12,00 €/m²**

*Prezentácia: 6 poslancov OZ*

*Kúpu pozemkov schválilo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Schválenie spôsobu prevodu majetku obci – zámenou – Ferdinand Morovics**

Na zasadnutí OZ bol schválený a následne na webstránke obce zverejnený zámer zámeny a odkúpenia pozemku. Bol vypracovaný návrh uznesenia k predmetnej veci a bol rozoslaný poslancom OZ. Starosta obce prečítal návrh uznesenia.

Po prerokovaní poslanci OZ prijali:

**Uznesenie číslo 157/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

A: v zmysle ustanovenia § 9 ods. 2 písm. a) zákona č. 138/1991 Zb. o majetku obcí v z.n.p.

**spôsob prevodu majetku obcí- zámenou**. Predmetom zámeny je pozemok:

* v podielovom spoluvlastníctve žiadateľov: Ferdinand Morovics, rod. Morovics, nar. ...., trvalým bytom Kráľová nad Váhom s. č. 79 (podiel ¼), Tatiana Morovicsová, rod. Morovicsová, nar. ......., trvalým bytom Kráľová nad Váhom s. č. 79 (podiel ¼), Attila Morovics, rod. Morovics, nar. ..........., trvalým bytom Kráľová nad Váhom s. č. 79 (podiel ¼), Zoltán Morovics, rod. Morovics, nar. ........., trvalým bytom Kráľová nad Váhom s. č. 79 (podiel ¼) evidovaný na LV č. 258, vedenom na katastrálnom odbore Okresného úradu Šaľa, kat. územie: Kráľová nad Váhom, obec: Kráľová nad Váhom, označený ako:
* novovytvorená parc. reg. ,,C” č.: 195/5, druh pozemku: zastavaná plocha a nádvorie o výmere 9 m2,

za pozemok:

* vo výlučnom vlastníctva Obce Kráľová nad Váhom evidovaného na LV č. 964, vedenom na katastrálnom odbore Okresného úradu Šaľa, kat. územie: Kráľová nad Váhom, obec: Kráľová nad Váhom, označeného ako:
* novovytvorená parc. reg. ,,C” č.: 796/43, druh pozemku: zastavaná plocha a nádvorie o výmere 2 m2

s tým, že obec Kráľová nad Váhom zaplatí žiadateľom finančné vyrovnanie za rozdiel vo výmere medzi zamenenými pozemkami a to za 7 m2 sumu vo výške 12,00 €/ m2

* novovytvorené parcely registra „C“, č. 796/43 a č. 195/5 boli odčlenené z parcely registra „C“, č. 796/1 a č. 195 Geometrickým plánom č. 25/2020, vypracovaným Natáliou Petríkovou, 925 92 Topoľnica 250, overené Okresným úradom, katastrálny odbor Šaľa, pod číslom G1-273/2020, dňa 03.07.2020.

B: v súlade s bodom A. tohto uznesenia **schválilo prevod majetku obcí - Zámennú zmluvu**, ktorá bude uzatvorená medzi účastníkmi: Obec Kráľová nad Váhom a Ferdinandom Morovicsom, Tatianou Morovicsovou, Attilom Morovicsom, Zoltánom Morovicsom podľa § 9a ods. 8 písm. e) zákona č.138/1991 Zb. o majetku obcí v znení neskorších predpisov z dôvodu hodného osobitného zreteľa, a ktorej predmetom bude zámena pozemkov určených v bode A. tohto uznesenia.

C: **Odôvodnenie:** Podľa § 9a odsek 8 písm. e) zákona č. 138/1991 Zb. o majetku obcí v znení neskorších predpisov k prevodu majetku obcí dôjde z dôvodu hodného osobného zreteľa, ktorým je vzájomné majetkovoprávne vysporiadanie vlastníctva nehnuteľností podľa skutočnej držby.

*Prezentácia: 6 poslancov OZ*

*Spôsob vysporiadania pozemkov schválilo 6 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Správy o výchovno-vzdelávacej činnosti, .... – školské zariadenia obce**

Správy vypracovali riaditeľky školských zariadení podľa Vyhlášky MŠVVaŠ SR č. 9/2006 Z. z. a boli doručené aj poslancom OZ.

**Ing. Ladislav Adamkó, poslanec OZ, predseda školskej komisie** – uviedol, že komisia nezasadala, ale členka komisie, Irena Vargová (pedagogička), ich prekontrolovala a nemala pripomienky k správam.

**Ing. Eliška Vargová, poslankyňa OZ, predsedníčka finančnej komisie** – informovala prítomných o pripomienkach/odporúčaniach komisie finančnej, ktorá správy prerokovala na svojom zasadnutí:

* preveriť, či počas distančného vzdelávania žiaci mali potrebné vybavenie na takúto formu štúdiu, resp. či je potrebné v tomto smere aj pre budúcnosť zabezpečiť/zapožičať zariadenia
* preveriť hospodárnosť financovania v školstve, nakoľko obec musí dofinancovávať výdavky, na ktoré by mali stačiť prostriedky pridelené od štátu v rámci výkonu prenesených kompetencií
* členka komisie Ing. Eva Sirotová navrhla vypracovanie personálnej analýzy z pohľadu na efektívnosť a hospodárnosť obce smerom k obsadenosti škôl a budúceho vývoja ich žiakov, prípadne realizovať personálny audit

Po prerokovaní poslanci OZ prijali:

**Uznesenie číslo: 158/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správy o výchovno-vzdelávacej činnosti, výsledkoch a podmienkach školy, ktoré vypracovali riaditeľky školských zariadení Obce Kráľová nad Váhom**

*Prezentácia: 6 poslancov OZ*

*Správy brali na vedomie 6 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Informácia o výsledku kontroly – opatrovateľská služba – NKÚ**

Najvyšší kontrolný úrad so sídlom v Nitre od začiatku mája do konca júla 2020 vykonala hĺbkovú kontrolu agendy opatrovateľskej služby za obdobie 2016-2020. Na základe kontrolných zistení obec vypracovala opatrenie/vyjadrenie na odstránenie nedostatkov. Tento dokument bol doručený aj poslancom OZ.

Komisia finančná prerokovala predmetnú vec na svojom zasadnutí a odporučila:

* zavedenie analytiku na projekty, a znovu uviedla, že nedostatky v oblasti rozpočtovníctva a účtovníctva sa odstránia ak sa zavedú správcovia položiek,
* vyčleniť finančné prostriedky na zabezpečenie supervízie
* komisia upozorňuje, že obec v opatreniach uvádza, že vypracuje do konca 1. štvrťroka 2021 správu o plnení cieľov uvedených v Komunitnom pláne Obce Kráľová nad Váhom a predloží obecnému zastupiteľstvu, plnenie takejto povinnosti už komisia žiadala v minulosti aj pri vypracovaní správy o plnení PHSR, avšak doteraz sa tak nestalo

Po prerokovaní poslanci OZ prijali:

**Uznesenie číslo: 159/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**obcou vypracované opatrenia/vyjadrenia na odstránenie nedostatkov zistených v oblasti opatrovateľskej služby Najvyšším kontrolným úradom Nitra**

*Prezentácia: 6 poslancov OZ*

*Opatrenia/vyjadrenia brali na vedomie 6 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze*

1. **Informácie – Záver**

**RNDr. Ferenc Bergendi, starosta obce** – podal informácie:

* Zoltán Kocsis ponúkol obci na odkúpenie rodinný dom neb. Viktora Kocsisa za cenu 155 tisíc EUR
* Súkromná bezpečnostná služba Defense Pro s. r. o. Pezinok ponúkla svoju službu na odchyt a umiestnenie túlavých a zabehnutých zvierat do karanténnej stanice v katastri Obce Veľký Biel za ročný poplatok 1224,00 EUR + poplatky za poskytnuto služby: výjazd, odchyt, opatrovanie zvieraťa v odchytových kotercoch, čipovanie, očkovanie, atď.
* Vojenský kartografický úrad ponúkol vypracovanie turistickej a cyklistickej mape – cena bude závisieť od veľkosti a počtu objednaných máp
* CBS spol. s r. o Banská Bystrica ponúkala knihu „Šaľa a okolie“ s prezentáciou na jednej strane obce – 80 ks za cenu 1320,00 EUR
* Firma MAPA Slovakia Digital s. r. o. Bratislava ponúkla program na pasport komunikácii za cenu 1460,00 EUR + ročné poplatky 360,00 EUR
* Audítor vyhotovil správu k účtovnej závierke a k výročnej správe za hospodársky rok 2019, ktorý bude doručený poslancom OZ na budúce zasadnutie OZ

**Ing. Ladislav Adamkó, poslanec OZ** – ohľadom neustálych problémov s opravou verejného osvetlenia preštudoval koncesnú zmluvu na základe ktorej firma Magna má za povinnosť opraviť zahlásené chyba bezodkladne

**RNDr. Ferenc Bergendi, starosta obce** – k oprave verejného osvetlenia dodal, že firma Magna už bude mať zazmluvneného  miestneho dodávateľa na opravu verejného osvetlenia a dúfa, že problémy s opravou VO budú vyriešené

**Ing. Kristína Pozsonyiová, poslankyňa OZ** – sa dotazovala, či by sa nedalo na Vianoce obec vyzdobiť viac, než v minulých rokoch

**Ing. Eliška Vargová, poslankyňa OZ** – sa informovala o stave riešenia/preverenia legálnosti zriadenej herne v obci, síce toto je už staršia téma, ktorá zatiaľ nie je doriešené. Tlmočila návrh členov finančnej komisie, aby obec zvážila pohotovosť zamestnancov obce aj pri správe cintorínu, v prípade vetra, a návrh na zabezpečenie otvoreného obecného dvora počas víkendu aspoň v sobotu

Rozprava bola medzi prítomnými ohľadom uvedených informáciách, oprave verejného osvetlenia, odchytu túlavých zvierat, vianočnej výzdobe obce, atď. (viď. záznam na DVD)

Po prerokovaní jednotlivých bodoch programu zasadnutia OZ a po rozprave starosta obce poďakoval prítomným za ich účasť a ukončil zasadnutie obecného zastupiteľstva

RNDr. Ferenc Bergendi Ján Pozsonyi

starosta obce

Mário Vincze